Half-Life

Half Life (často označovaná skratkou ako HL alebo HL1) je akčná počítačová hra z pohľadu prvej osoby, ktorej príbeh sa v celom rozsahu vyvíja počas hrania v reálnom čase. Vyvinula ju spoločnosť Valve Software, vyšla pod záštitou Sierra Studios 19. novembra 1998. Hru pod PC Windows poháňa modifikovaný Quake engine.

 Príbeh 

Dej sa odohráva začiatkom 21. storočia. Na začiatku prichádza dvadsaťsedemročný Gordon Freeman, doktor teoretickej fyziky, absolvent MIT, do nového zamestnania – výskumného komplexu spoločnosti Black Mesa v púšti v Novom Mexiku. Táto spoločnosť sa zaoberá širokým spektrom aplikovaného výskumu v oblasti energetiky, robotiky, genetiky a pod., avšak jej najdôležitejšou činnosťou je vývoj obranných systémov pre Ministerstvo obrany Spojených štátov. 

Freeman dohliada na experiment, ktorého dôsledkom je masívny výbuch a čiastočné zničenie komplexu. Následkom pokusu sa otvorí brána do inej dimenzie, Xen-u, odkiaľ začnú prúdiť hordy nepriateľských votrelcov a začnú podnikať inváziu Zeme.

Do objektu dorazí jednotka Námornej pechoty Spojených štátov, ktorí však podľa tajného rozkazu spolu s votrelcami likvidujú všetko živé, výskumníkov a personál spoločnosti nevynímajúc. Gordon sa dozvie, že odľahlá časť komplexu, Lambda Komplex je takmer nedotknutá. Dostane sa tam podzemným vlakom a zistí, že nepriatelia dorazili už aj tam.

Pomocou posledných žijúcich vedcov sa dostane do samotného Xen-u, aby tu našiel tajomnú bytosť – Nihilanth. Jej smrťou sa brána na Zem zatvorí, Freeman však ostane uväznený v druhej dimenzii. Na konci hry sa objaví tajomný muž v obleku a kravate, G-Man. Ponúkne Gordonovi dve možnosti: buď bude pracovať pre jeho „zamestnávateľov“ alebo ho nechá na mieste, kde nemá šancu na prežitie. Pokiaľ sa hráč rozhodne pre prvú možnosť, vstúpi do portálu a hra sa skončí. Dej následne pokračuje v Half-Life 2. Pokiaľ však hráč nevstúpi do portálu a tým dá najavo, že odmieta ponuku, bude teleportovaný medzi veľké množstvo votrelcov bez akejkoľvek zbrane a hra sa skončí, implikujúc, že Freeman stret neprežil.

Recenzie
 All Game Guide 70px link

 Soundtrack 
Hudbu zložil Kelly Bailey.

Skladby:
 1. „Adrenaline Horror” – 02:09
 2. „Vague Voices” (Black Mesa Inbound) – 02:11
 3. „Klaxon Beat” – 01:00
 4. „Space Ocean” (Echoes of a Resonance Cascade) – 01:36
 5. „Cavern Ambiance” (Zero Point Energy Field) – 01:39
 6. „Apprehensive Short” – 00:23
 7. „Bass String Short” – 00:08
 8. „Hurricane Strings” (Neutrino Trap) – 01:33
 9. „Diabolical Adrenaline Guitar” (Lambda Core) – 01:44
 10. „Valve Theme [Long Version]” (Hazardous Environments) – 01:22
 11. „Nepal Monastery” – 02:08
 12. „Alien Shock” (Biozeminade Fragment) – 00:36
 13. „Sirens in the Distance” (Triple Entanglement) – 01:12
 14. „Nuclear Mission Jam” (Something Secret Steers Us) – 02:00 15. „Scared Confusion Short” – 00:16
 16 „Drums and Riffs” (Tau-9) – 02:03
 17 „Hard Technology Rock” – 01:40
 18 „Steam in the Pipes” (Negative Pressure) – 01:55
 19 „Electric Guitar Ambiance” (Escape Array) – 01:24
 20 „Dimensionless Deepness” (Dirac Shore) – 01:24
 21 „Military Precision” – 01:20
 22 „Jungle Drums” – 01:49
 23 „Traveling Through Limbo” (Singularity) – 01:17
 24 „Credits / Closing Theme” (Tracking Device) – 01:39
 25 „Threatening Short” (Xen Relay) – 00:37
 26 „Dark Piano Short” – 00:17
 27 „Sharp Fear Short” – 00:08

 Súvisiace diela 
 Counter-Strike (1999)
 Team Fortress Classic (1999)
 Half-Life: Opposing Force (1999) – Datadisk
 Half-Life: Blue Shift (2001) – Datadisk
 Day of Defeat (2003)
 Half-Life 2 (2004)
 Half-Life 2: Episode One (2006)
 Half-Life 2: Episode Two (3. štvrťrok 2007) 

 Referencie 

 Iné projekty 

 Externé odkazy 
 oficiálna stránka
 http://half-life.sk - Slovenská Fanstránka


Kategória:Akčné počítačové hry a videohry
Kategória:First-person shooter
Kategória:Počítačové hry z 1998
Kategória:Počítačové hry
Kategória:Počítačové hry pre viacerých hráčov
Kategória:Hry pre Windows